Foto: REUTERS / Go Nakamura Meksika chegarasida bo‘lib turgan migrantlar AQShdan boshpana berishlari maqsadida ochlik e’lon qilishni rejalashtirishmoqda. Bu haqda RIA «Novosti» xabar qilgan. Aniqlik kiritilishicha, yaqin kunlarda migrantlar yetakchilari ushbu chorani Amerika hukumati pozitsiyasini «yumshatish» vositasi sifatida qo‘llash yoki qo‘llamaslik to‘g‘risida qaror qabul qiladilar. Avvalroq, Meksika Tashqi ishlar vazirligi Amerika Qo‘shma Shtatlariga AQSh chegarasi orqali o‘tishga uringan migrantlarga qarshi qurol qo‘llanilganini tekshirish talabi qo‘yilgan diplomatik nota yuborgandi. Eslatib o‘tamiz, bundan avval migrant ayol AQShdan 60 mln dollar talab qilgani xabar berilgandi.